*Anexa la OMTIC nr. ……… din ………….*

**REZOLUȚIA MSC.425(98)**

**(adoptată la 15 iunie 2017)**

**AMENDAMENTE LA CODUL INTERNAȚIONAL**

**AL MIJLOACELOR DE SALVARE (CODUL LSA)**

COMITETUL DE SIGURANȚĂ MARITIMĂ,

AMINTIND articolul 28(b) din Convenția privind crearea Organizației Maritime Internaționale referitor la funcțiile Comitetului,

LUÂND NOTĂ de Rezoluția MSC.48(66), prin care a adoptat Codul internațional al mijloacelor de salvare („Codul LSA”), care a devenit obligatoriu conform capitolul III din Convenția internațională din 1974 pentru ocrotirea vieții omenești pe mare („Convenția”),

LUÂND NOTĂ, DE ASEMENEA, de articolul VIII(b) și regula III/10 din Convenție cu privire la procedura de amendare a Codului LSA,

LUÂND ÎN CONSIDERARE, la cea de-a nouăzeci și opta sesiune a sa, amendamentele la Codul LSA propuse și circulate în conformitate cu articolul VIII(b)(i) din Convenție,

1 ADOPTĂ, în conformitate cu articolul VIII(b)(iv) din Convenție, amendamentele la Codul LSA, al căror text este prevăzut în anexa la prezenta rezoluție;

2 STABILEȘTE, în conformitate cu articolul VIII(b)(vi)(2)(bb) din Convenție, că amendamentele menționate se vor considera ca fiind acceptate la 1 iulie 2019, în afară de cazul când, înainte de această dată, mai mult de o treime din Guvernele Contractante la Convenție sau Guvernele Contractante ale căror flote comerciale însumate reprezintă nu mai puțin de 50% din tonajul brut al flotei comerciale mondiale, vor fi notificat Secretarului General obiecțiile lor la amendamente;

3 INVITĂ Guvernele Contractante la Convenție să ia notă de faptul că, în conformitate cu articolul VIII(b)(vii)(2) din Convenție, amendamentele vor intra în vigoare la 1 ianuarie 2020, după acceptarea lor în conformitate cu paragraful 2 de mai sus;

4 SOLICITĂ Secretarului General, în aplicarea articolului VIII(b)(v) din Convenție, să transmită copii certificate ale prezentei rezoluții și ale textului amendamentelor conținute în anexă tuturor Guvernelor Contractante la Convenție;

5 SOLICITĂ, DE ASEMENEA, Secretarului General să transmită copii ale prezentei rezoluții și ale anexei sale membrilor Organizației care nu sunt Guverne Contractante la Convenție.

ANEXA

la rezoluția MSC.425(98)

**AMENDAMENTE LA CODUL INTERNAȚIONAL**

**AL MIJLOACELOR DE SALVARE (CODUL LSA)**

**CAPITOLUL VI**

**INSTALAŢII DE LANSARE LA APĂ ŞI DE ÎMBARCARE**

**6.1. Instalații de lansare la apă și de îmbarcare**

1 Paragrafele 6.1.1.5 și 6.1.1.6 se înlocuiesc după cum urmează:

„6.1.1.5. Instalația de lansare la apă și accesoriile sale altele decât vinciurile, trebuie să fie suficient de rezistente pentru a rezista la o sarcină de probă statică efectuată în uzină care să nu fie mai mică de 2,2 ori sarcina de lucru maximă.

6.1.1.6. Elementele de structură și toate palanele, curenții, ocheții, lanțurile, legăturile de fixare și toate celelalte accesorii folosite de dispozitivul de lansare la apă trebuie să fie proiectate având un coeficient de siguranță în funcție de sarcina de lucru maximă prevăzută și de rezistența la rupere a materialelor folosite pentru construcție. Un coeficient minim de siguranță de 4,5 trebuie să fie aplicat la toate elementele structurale, inclusiv componentele structurale ale vinciului, iar un coeficient de siguranță de 6 trebuie să fie aplicat curenților, lanțurilor de suspensie, ocheților și palanelor.”

\*\*\*